**Metsamaterjali ladustamise luba nr 18/2025**  29. juuli 2025. a

Teehooldaja Tariston AS annab nõusoleku ajutisele laoplatsile metsamaterjali ladustamiseks ja laadimistööde tegemiseks riigimaanteele nr 15161 Vao-Päinurme-Sulustvere km 14,25-14,35 vasakul teepoolel asuvale teemaale ja sellega külgnevale teekaitsevööndile.

Loa saaja (Vedaja): Riigimetsa Majandamise Keskus, registrikood 70004459, aadress Mõisa/3, Sagadi küla, Haljala vald 45403, Lääne-Viru maakond

Tööde eest vastutavad isikud:

* Ladustamine: Joosep Suitso, tel. 55591637
* Laadimistööde ja transpordi ohutus: Tarmo Tammsaar, tel. 53413182

Ladustamise periood: 01.08.2025 kuni 15.09.2025

Väljaveo periood: 04.08.2025 kuni 15.09.2025

Korrastamise tähtaeg: 30.09.2025

Metsamaterjali riigimaantee teemaale ladustamise ja autole laadimise tingimused:

Vedaja kohustub järgima täpselt alljärgnevaid ladustamise ja autole laadimise tingimusi ning kasutatava ala märgistamise nõudeid:

* 1. Puidu lattu vedu ja ladustamine peab toimuma väljaspool teed;

2. Ladustamine peab toimuma metsa poolt ning mitte ligemale kui 1 m kraavi välisservast. Kraavi puudumisel mitte ligemale kui 4 m teeservast. Kraavi peale ladustamine on keelatud;

3. Ladustamis- ja laadimistööd tuleb teostada valgel ajal vastavalt liikluskorralduse skeemile;

4. Peale ladustamis- ja laadimistööde lõppu (auto ärasõitu) tuleb piirangud viivitamatult eemaldada;

5. Keelatud on puidu laadimine autole viisil, kus laadiv ja laaditav auto seisavad kõrvuti ning sulgevad liikluse riigimaanteel väljaarvatud juhul, kui liikluskorralduse skeem seda lubab.

6. Vedaja kohustub metsamaterjali veol kinni pidama veokitele kehtestatud koormuspiirangutest.

7. Laadimisel tuleb palgitõstuki tugijalgade alla asetada kindlad puitplaadid, et tugijalad ei kahjustaks teekatet;

8. Vedaja kohustub vedude planeerimisel ja teostamisel järgima teedele kehtestatud koormuspiiranguid;

9. Kogu vastutus liiklusohutuse tagamisel lasub Vedajal;

10. Laadimistööde käigus teele sattunud praht tuleb koristada koheselt;

11. Metsamaterjali ladustamise luba ja liikluskorralduse skeem või nende koopiad peavad olema tegevuse asukohas viibiva esindaja käes ja need tuleb esitada järelevalve õigust omavale ametiisikule;

12. Metsamaterjali vaheladu ja väljavedu ei tohi kahjustada maanteed, maantee elemente, rajatisi ja keskkonda;

13. Metsamaterjalide ladustamisega ning autodele laadimisega on keelatud kahjustada kraave, veeviimareid, truupe või halvendada muul moel muldkeha veerežiimi;

14. Metsamaterjali ladustamine ning autodele laadimine ei tohi piirata mingil moel nähtavust ega ohustada muul moel liiklust.

15. Vastutus kommunikatsioonide lõhkumise korral lasub Vedajal.

16. Tagatakse kinnistute piirimärkide säilimine ja vajadusel taastamine.

17. Vedaja vastutav isik tagab, et oleks täidetud Transpordiameti poolt kooskõlastatud liikluskorralduse projektil või skeemil esitatud tingimused.

Lisad: Liikluskorralduse skeemid ladustamis- ja laadimistööde kohta

1. Liikluskorralduse skeem ladustamistöödel

2. Liikluskorralduse skeem laadimistöödel

Urmas Rikberg

AS Tariston

Peaspetsialist

524 9303